cyanic-selkie/wikianc huggingface dataset:
Դոնալդ Տուսկ
Խորհրդարանական ընտրություններ (2011 թվական)
2011 թվականի խորհրդարանական ընտրությունների ժամանակ Դոնալդ Տուսկի ղեկավարած «Քաղաքացիական պլատֆորմ» կուսակցությունը գրավեց առաջին տեղը՝ ստանալով 39.11% ձայն։ Ընտրությունների արդյունքում «Քաղաքացիական պլատֆորմ» կուսակցությունը Սեյմում ստացավ 206 մանդատ, ինչի շնորհիվ կուսակցությունը մեծամասնություն կազմեց։
Եվրոպական Խորհրդի նախագահ
2014 թվականի օգոստոսի 31-ին Դոնալդ Տուսկը ընտրվեց Եվրոպական Խորհրդի (Եվրախորհուրդ) նախագահ ։ 2014 թվականի սեպտեմբերին Դոնալդ Տուսկը հրաժարվեց Լեհաստանի Վարչապետի Պաշտոնից, որի արդյունքում էլ Լեհաստանի վարչապետ դարձավ Եվա Կոպաչը։ Դոնալդ Տուսկը Եվրոպական Խորհրդի (Եվրախորհուրդ) նախագահ է դարձել 2014 թվականի դեկտեմբերի 1-ին ։
Արտաքին հղումներ
Կատեգորիա:Լեհաստանի վարչապետներ Կատեգորիա:Գդանսկի համալսարանի շրջանավարտներ Կատեգորիա:Լեհաստանի քաղաքական գործիչներ Կատեգորիա:Լեհ պատմաբաններ
Հիդեակի Աննո
Հիդեակի Աննո (庵野秀明, ), անիմեների և կինոնկարների ճապոնացի ռեժիսոր։ Ագնոստիկ է և բուսակեր ։ Ամուսնացած է մանգաների հեղինակ Մոյոկո Աննոյի հետ (モヨコ) : Աննոյի բեմադրած ստեղծագործությունները տարբերվում են հույզերի փոխանցման կենսունակությամբ և իրատեսությամբ։ Նրա ամենահայտնի աշխատանքներից մեկը «Neon Genesis Evangelion» (新世紀エヴァンゲリオン) սերիալն է։
Մանկություն
Ընտանիքն ապրել է Ուբա արդյունաբերական քաղաքում, որտեղ գործարաններն արտադրում էին քիմիկատներ, պողպատ և բետոն, և կար օդի աղտոտման խնդիր։ Հայրը հաշմանդամ էր. 16 տարեկանում ստացել է ձախ ոտքի լուրջ վնասվածք՝ անտառափողի վրա էլեկտրական սղոցի հետ աշխատելու ժամանակ, որից հետո ազդրից ներքև պրոթեզ է կրել, և քայլելու հետ կապված խնդիրների պատճառով երկար ժամանակ նստել է տանը, այնուհետև դարձել է դերձակ և աշխատել արհեստանոցում։ Վիրահատվել է տեղի հիվանդանոցում, սակայն վիրաբույժն անփութություն է ցուցաբերել։ Երիտասարդ Հիդեակին հաճախ է տեսել մաշկի տակից ցցված և ցավ պատճառող որսկորների ծայրերը, քանի որ արհեստական ոտքը չէր համապատասխանում ոտքին։ Աննոյի հայրը մելանխոլիկ էր, հաճախ էր բողոքում կնոջը. «Ես ոչ մեկին չէի պարտվի, եթե երկու ոտքերս առողջ լինեին»։ Եթե որդին ինչ-որ բան այն չէր անում, հայրը դաժան ծեծի էր ենթարկում նրան։ Երբեմն մայրը օգնության էր հասնում և պաշտպանում հարվածներից։ Հայրն Աննոյին նաև ասել է այն, ինչ ասում են անցանկալի երեխային. «ավելի լավ կլիներ, որ դու չլինեիր»։
Վաղ աշխատանքներ
Վաղ տարիքից Հիդեակի Աննոն զբաղվել է նկարչությամբ, տոկուսացուով, ռազմական տեխնիկայով։ Սիրել է պատկերել շենքեր, էլեկտրահաղորդման գծերի հենարաններ, մայրուղիներ, երկաթուղիներ, գնացքներ ։ Կարդացել է Գո Նագայայի մանգան (Devilman, Mazinger Z, Violence Jack): Նրա վրա մեծ տպավորություն է թողել «Space Battleship Yamato» սերիալը, որը դիտելուց հետո նա դարձել է ճապոնական անիմացիայի երկրպագու։ Դպրոցական հասակում գնել է 8 միլիմետրանոց ֆիլմի տեսախցիկ և սկսել է կատարել սիրողական տեսանյութեր։ Հետաքրքրված է եղել աստղագիտությամբ և խաղացել մաջոնգ։ Ուսումը քիչ բան է նշանակել այդ տարիներին ։ Այդ ժամանակ նրան առավել հետաքրքիր էր ֆիլմ նկարահանելը, քան աղջիկների հետ հանդիպելը ։ 1978 թվականին ընդունվել է Օսակի արվեստի համալսարանի ռեժիսուրայի ֆակուլտետ։ Հասնելով վարպետության՝ Հիդեակին շարունակել է զբաղվել ծաղրերգական ֆիլմերի ստեղծմամբ։ 1982 թվականին դասընկերների հետ հիմնել է «Daicon Film» սիրողական ստուդիան։ Բայց այդ աշխատանքը խլել է մնացած ազատ ժամանակը, և Աննոն հեռացվել է համալսարանից՝ անբավարար առաջադիմության համար։
Անիմատորն իր կարիերան սկսել է «Մակրոնի գերտարածական ամրոց» (1982-1983) անիմե-սերիալի վրա աշխատելով, սակայն նրա տաղանդն աննկատ է մնացել մինչև 1984 թվականը՝ նրա մասնակցությունը Հայաո Միյաձակիի «Նավշիքան հողմերի հովտից» ֆիլմի ստեղծմանը ։ Անիմատորների պակասի պատճառով ստուդիան ստիպված է եղել թափուր աշխատատեղերի մասին հայտարարություն տեղադրել ճապոնական հայտնի Animage ամսագրում։ Աննոն քսան տարեկան հասակում որոշել է մասնակցել նկարիչների մրցույթի, որտեղ հանդիպել է Հայաո Միյաձակիին և նրան ցույց տվել իր նկարները։ Միյաձակիին զարմացրել է նկարների որակը, և նա Աննոյին առաջարկել է զբաղվել ֆիլմի երկրորդ կեսի բարդ տեսարաններով։
1984 թվականի դեկտեմբերին Comic Box Jr. մանգայում հրապարակվել են նրա նկարները, որոնք ըստ ամիսների պատմում էին անիմատորի կյանքի դժվարությունների մասին։ Ճապոնիայում 1980-ական թվականների կեսերին միջին աշխատավարձը կազմում էր մոտ 317 հազար իեն։ Երբեմն Հիդեակին կարող էր ակնկալել 150 հազար իեն, վատագույն դեպքում՝ նստել առանց փողի. «Հունվար։ NXXXXcaä-ի պատճառով խավարասերնեի հետ քնում եմ ստուդիայում։ Ամեն դեպքում գնալու ոչ մի տեղ չկա» ։
Միյաձակին և նրա ընկերությունը շատ գոհ են մնացել Աննոյի աշխատանքից, սակայն Հիդեակին «Նավշիքայի» ավարտից անմիջապես հետո ստեղծել է «Gainax» ոչ մեծ անիմացիոն ստուդիան և աշխատել է որպես իրենց առաջին լիամետրաժ ֆիլմի՝ «Թագավորական դեսանտի», բեմադրող ռեժիսորներից մեկը ։ Երկար ժամանակ նա մնացել է «Gainax»-ի առաջատար անիմե-ռեժիսորը, պատասխանելով այնպիսի ստեղծագործությունների համար, ինչպիսիք են «Gunbuster» (1988) և «Nadia: The Secret of Blue Water» (1990-1991): Սակայն Նադյայի վրա աշխատելու ընթացքում Աննոն երկարատև դեպրեսիայի մեջ է ընկել և հայտնվել ինքնասպանության եզրին. դրան քիչ չէ նպաստել նաև այն, որ սերիալը պատվիրել էր ճապոնական NHK հեռուստառադիոհեռարձակող ընկերությունը՝ որպես Միյաձակիի «Լապուտի երկնային ամրոցը» ֆիլմի մասնակի ռեմեյկ, ինչը սահմանափակում էր ստեղծագործության ազատությունը ։
Դրանից հետո «Gainax»-ում սկսել են մշակել «Olympia» տիեզերական օպերան, 1993 թվականին արդեն պատրաստ է եղել հայեցակարգը, գծագրերի մի մասը, իսկ դիզայներ Եսիյուկի Սադամոտոն ներկայացրել է կոնցեպտ-արտը։ Բայց Աննոն և Հիրոյուկի Յամագան անընդհատ հետաձգել են իրականացումը և վիճել սյուժեի վերաբերյալ։ Դա զայրացրել է պրոդյուսեր Տոսիո Օկադային, և նախագիծը տապալվել է։ Նույն ճակատագիրն է ունեցել «Aoki Uru»-ն՝ 1992 թվականից ծրագրվող «Արքայական դեսանտի» շարունակությունը։
1994 թվականի հուլիսին Հիդեակի Աննոն և Եսիյուկի Տոմինոն հարցազրույց են տվել «Animage» ամսագրին, որտեղ քննարկել են Mobile Suit Victory Gundam անիմե հեռուստասերիալի հեռարձակումը երեխաների համար, որոնք հրաժարվել են դիտել սերիալը՝ որոշ կերպարների մահվան պատճառով։ Ռեժիսորները հանգել են այն եզրակացության, որ սերիալին չի բավականացրել ուշադրությունը, ստեղծողները շատ նամակներ չեն ստացել, հանդիսատեսի գնահատականները ցածր են եղել։ Աննոն հույսեր է կապել նաև Mobile Fighter G Gundam-ի հետ, թեև նրա հեռուստատեսային վարկանիշները նույնպես շատ բարձր չեն եղել։ Խնդրի լուծումը նրանք տեսել են անիմեին բազմազանություն հաղորդելու և երեկոյան ցուցադրման ծրագրեր ստեղծելու մեջ, իսկ Sunrise-ը պետք է փոխեր իրենց ժամանակի առաջնահերթությունները։ Աննոն ասել է․ «մենք պետք է մի քիչ թույն ավելացնենք մեր աշխատանքների մեջ, հատկապես երեխաների համար» ։ Նման կարծիքը կարևոր դեր է խաղացել ապագայում։
Neon Genesis Evangelion
Հաջորդ նախագիծը եղել է «Neon Genesis Evangelion»-ը (1995-1996), որը հետագայում դարձել է անիմեի պատմության ամենահայտնի սերիալներից մեկը ։ Նրա ստեղծման ընթացքում Աննոն փորձել է թողնել Оտակուի փակ կենսակերպը՝ համարելով նրան աուտիզմի մի տեսակ։ Այս և այլ պատճառներով «Neon Genesis Evangelion»-ի սյուժեն ժամանակի ընթացքում դարձել է ավելի ու ավելի մռայլ ու արյունալի, չնայած այն հանգամանքին, որ այն հաղորդվում էր մանկական հեռուստատեսության ժամանակացույցում։ Աննոն կարծում էր, որ կարիք չկա դեռահասներին սահմանափակել գեղեցիկ ու կոկիկ հեքիաթներով՝ նրանցից թաքցնելով կյանքի իրողությունները։ Եթե սկզբում «Gainax»-ում աշխատել են սեփական ուժերով, ապա 6 էպիզոդից հետո ֆինանսական աջակցություն է ցուցաբերել «Kadokawa Shoten»-ը, ապա միացել են նաև` «Bandai»-ն և «Sega»-ն ։ Սերիալի ավարտին շեշտը դրվել է հոգեբանության վրա, և վերջին երկու սերիաների դեպքերը տեղի են ունեցել գլխավոր հերոսի գիտակցության մեջ։ Սկզբում հանդիսատեսի հետաքրքրությունն այնքան էլ բարձր չէր, սակայն «Neon Genesis Evangelion» մեծահասակների ժամանակացույց տեղափոխվելուց հետո ցուցադրությունն ավելի լավ ընդունվեց և շուտով դարձավ Ճապոնիայում ամենավարկանշային սերիալներից մեկը։
1996 թվականի հունիսին Անահայմ քաղաքի Anime Expo փառատոնում, Աննոն իր ամերիկացի երկրպագուհուն, որն իր ամբողջ գումարը, դասագրքերի փոխարեն, վատնել էր անիմեների վրա, պատասխանել է հայտնի արտահայտությամբ`
Այս մեկնաբանությունները հայտնի են դարձել ինչպես «Neon Genesis Evangelion»-ի երկրպագուների շրջանում, այնպես էլ ճապոնական անիմացիայի սիրահարների շրջանում։ Այդ ժամանակ ռեժիսորը սթրես է ապրել՝ ընկնելով սերիալի ավարտի վերաբերյալ քննադատության տարափի տակ։ TV Tokyo-ում խիստ դժգոհ են եղել դաժան տեսարանների բազմաթիվ բողոքներից։ Հիմնական հովանավորը՝ «Sega» ընկերությունը, սկզբում կրճատել է բյուջեն, իսկ հետո չեղարկել է բոլոր պայմանագրերը` ստեղծողներին թողնելով առանց փողի։ Եվ վերջին բանը, որ Հիդեակին կցանկանար քննարկել, Եվայի վերջն էր։ Այդ պատճառով նրա գործընկերները բոլորովին զարմացած չէին միջոցառումներին նման արձագանքից։ Նա մեծ թվով նամակներ է ստացել վրդովված հանդիսատեսներից, որոնք չէին կաշկանդվել իրենց արտահայտություններում. «այլասերված», «վառեք ստուդիան», «սատկիր», «ես կսպանեմ քեզ» ։ Աննոն կրկին ընկել է երկարատև դեպրեսիայի մեջ` մտածելով ինքնասպանության մասին, և այդ դժվարին ժամանակ նրան զանգահարել է Միյաձակին, ով խորհուրդ է տվել հանգստանալ նախքան ինչ-որ նոր բան անելը ։ Որոշ ժամանակ նա ապրել է Մուսասինոյի Gainax շենքում՝ դառնալով «Կուրտ Քոբեյնը` անիմեից» ։
«Մայնիթի սիմբուն»-ի փոխանցմամբ, սերիալը հայտնի է դարձել լայն տարիքային խմբի շրջանում, չնայած վերջին երկու դրվագները, որոնք ցույց են տալիս Սինձիի ներքին աշխարհը, երկրպագուների շրջանում առաջացրել են ինչպես դրական, այնպես էլ բացասական արձագանքներ ։ Տեսնելով հաջողությունը, ստուդիան հայտարարել է 1996 թվականին ևս մեկ եզրափակչի՝ «Կոմպիլիյացիայի»-ի (総集編) և «Մեկ այլ եզրափակիչ սերիալ»-ի (もうひとつの完結編) մասին։ 1997 թվականի գարնանը և ամռանը ցուցադրվել են Death and Rebirth և the End of Evangelion-ը։
Անիմեի ռեժիսորը հիասթափվել է երկրպագուներից, ասելով, որ չի հասկանում, թե ինչու են մարդիկ զանգվածաբար հեռանում իրականությունից երազներ Ճապոնիայում՝ բավական բարեկեցիկ երկրում, ինչպես Աում Սինրիկեի աղանդը, որը պայքարում էր՝ չիմանալով, թե ինչն է իր իրական թշնամին ։ Այդ իսկ պատճառով նա հայտարարել է, որ կուշտ է «Neon Genesis Evangelion»-ից և չի կարող հանդուրժել նրանց, ովքեր փախչում են խնդիրներից ։ Սա դարձել է ևս մեկ հայտնի արտահայտություն` «Աննոնն ատում է»։ Տասնամյակներ անց նա չի հրաժարվել իր խոսքերից, սակայն խոստովանել է, որ չնայած իր ջանքերին, մարդիկ չեն փոխվել. «և գուցե ես զզվելի դայակ էի»։
Վերջին աշխատանքներ
«Էվանգելիոնի» ավարտից հետո ծրագրվում էր նկարահանել Աստղային ճանապարհ ոճով անիմե, բայց TV Tokyo և King Records չեն համաձայնվել՝ չցանկանալով նոր խնդիրներ և մտադիր լինելով առաջ մղել սկսնակ փոփ կատարողներին ։ Այդ պատճառով Աննոն եղել է «Kare Kano» մուլտսերիալի մեծ մասի ռեժիսորը, որը Gainax-ի առաջին ուղիղ էկրանավորում հանդիսացող աշխատանքն էր, քանի դեռ հովանավորն ու կոմիքսների նկարիչը չէին որոշել ազատել նրան աշխատանքից՝ թողնելով ղեկավարությունը տեղակալին՝ Կադզուե Ցուրումակիին։ Դրանից հետո Աննոն կրկին աշխատանքի է անցել Հայաո Միյաձակիի մոտ, «Գիլբի» ստուդիայում՝ նկարահանելով մի քանի կարճ անիմացիոն ֆիլմեր, որոնք ցուցադրվում են «Ghibli» թանգարանում։
1999 թվականի սեպտեմբերին մասնակցել է NHK-ի «Բարի գալուստ սեմպայի արտադասարանական պարապմունքի» նախագծին, որի ժամանակ հարազատ քաղաքում՝ Ուբեում, հանդիպում է ունեցել դպրոցականների հետ և պատմել նրանց իր և իր ծնողների մասին, ինչպես նաև ցույց է տվել, թե ինչպես է ստեղծվում անիմեն և պատասխանել է հարցերին, այդ թվում «Էվանգելիոն»-ին վերաբերող ։
Աննոն զբաղվել է նաև խաղարկային լիամետրաժ կինոֆիլմերի ռեժիսորությամբ՝ 1998 թվականին նկարահանելով «Սեր և փոփ երաժշտություն» ֆիլմը՝ Ռյու Մուրակամիի «վճարովի ժամադրությունների» (ճապոնացի երիտասարդության շրջանում տարածված մարմնավաճառության տեսակ) մասին պատմող «Տոպազ 2» վեպի էկրանավորումը։
Աննոյի երկրորդ խաղարկային ֆիլմն է դարձել Shiki-Jitsu-ը («Ծիսակատարություն», 2000)՝ պատմություն անիմեի ռեժիսորի մասին, որը սիրահարվում է մի աղջկա, ով տառապում է իրականության հետ կապի կորստով։ Ֆիլմը ստեղծվել է «Studio Kajino» ստուդիայում (Studio Ghibli-ի քույր կազմակերպությունը) «Իրականությունից փախչող աղջկա երազը» («Touhimu») վեպի մոտիվներով։ Գլխավոր դերերում նկարահանվել են հայտնի ճապոնացի ռեժիսոր Իվան Սյունձին և ստեղծագործության հեղինակ Այակո Ֆուձիտանին՝ ամերիկացի դերասան Սթիվեն Սիգալի դուստրը։ Բնօրինակ վեպում գլխավոր հերոսը ռեժիսոր չէր, Աննոն փոխել էր նրա մասնագիտությունը, և արդյունքում ձևավորված հերոսը որոշ քննադատների թույլ է տալիս համարել նրան հենց իր՝ Հիդեակիի արտացոլանքը։ Աննոյի երրորդ խաղարկային ֆիլմն է դարձել 2004 թվականի գարնանը թողարկված մանգայի էկրանավորումը՝ Cutie Honey։ Այս ֆիլմը՝ իրենից ներկայացնելով ֆանտաստիկ սուպերհերոսուհու ոչ լուրջ պատկեր, խիստ հակադրում է նրա նախորդ, ավելի ռեալիստական աշխատանքներին խաղարկային կինոյում։ Ավելի ուշ՝ 2004 թվականին, Աննոն ղեկավարել է (ոչ որպես ռեժիսոր) Re: Cutie Honey երեք սերիայից կազմված OVA-անիմեի թողարկումը։ Երեք սերիաների ռեժիսորներն են Հիրոյուկի Իմաիսին (առաջին սերիա), Տակամիտի Իտոն (երկրորդ սերիա) և Մասայուկին (երրորդ սերիա)։
Հիդեակի Աննոն հանդես է եկել որպես դերասան Կացուհիտո Իսիի Cha no aji («Թեյի համը», 2004) և Naisu no mori: The First Contact («Վախեցած անտառը։ Առաջին կոնտակտ», 2006) ֆիլմերում։ «Թեյի համը» ֆիլմում նա խաղացել է Կասուգաբեի՝ անիմեի ռեժիսորի դերը, իսկ «Վախեցած անտառը։ Առաջին կոնտակտ» ֆիլմում հանդես է եկել իր իսկ դերում։
2014 թվականին թողարկել է Japan Animator Expo նախագիծը։ 2017 թվականին հանդես է եկել որպես ONA The Dragon Dentist-ի պրոդյուսեր։
Տոկիոյի 27-րդ միջազգային կինոփառատոնին ներկայացվել է «Հիդեակի Աննոյի աշխարհը» հատուկ նախագիծը, որը ներառում էր նրա շուրջ 50 աշխատանքները՝ սկսած սերիալներից ու լիամետրաժ անիմացիաներից մինչև կարճամետրաժ ֆիլմեր ու գովազդային հոլովակներ ։
Մոյոկո Աննոյի մանգայի հիման վրա թողարկված Insufficient Direction կատակերգության մեջ հումորով ցուցադրվել է նրա ամուսնությունը Հիդեակիի հետ՝ ներկայացված ասոցիալական, ամպերում թևածող, բացարձակապես ինֆանտիլիստ մարդու միջոցով ։ Shirobako «Սպիտակ արկղ» անիմեում ներկա է աչքի ընկնող անիմատոր Միցուակի Կաննոն, ինչը բացահայտ ծաղրերգություն է։ The Big Turnip կարճամետրաժ ֆիլմը, որը նվիրված է Studio Khara ստուդիայի 10-ամյակին, պատմում է, որ Աննո պապիկը շաղգամ է տնկում, որն աճում է՝ դառնալով շատ մեծ․ բոլորն այն համերաշխորեն քաշում են և արդյունքում ստացվում են Rebuild of Evangelion-ը և Գոդձիլան  ։
2015 թվականին «ՌԻԱ Նովոստիին» տված հարցազրույցում նա հայտարարել է, որ 20 տարի անց «Ճապոնիայում իրավիճակը թույլ չի տա անհոգ, ոչ մի բանի մասին չմտածելով զբաղվել անիմեի ստեղծմամբ։ Անիմեի ստեղծման համար մարդը պիտի լինի հանգիստ և տնտեսական առումով վստահ։ Երբ մարդը մտածում է այն մասին, թե ինչպես կերակուր հայթայթել, նա ժամանակ չունի նկարելու համար և այդ նկարչությունը նրան ուրախություն չի պատճառում։ Ավելի կարևոր է դառնում մի կտոր հացը, որը դու կուտես այսօր երեկոյան»։ Նրա կարծիքով արտադրման կենտրոններ կդառնան Թայվանը և Ասիական այլ երկրներ ։ Սինքանսեն ցանցի 500 սերիայի էլեկտրագնացքներից մեկը ձևակերպվել է «Էվանգելիոնի» ոճով ի պատիվ սերիալի քսանամյակին ։ JR West-ը կազմակերպել է գովազդային արտադրանքի և հուշանվերների արտադրություն և այդ նախագիծը գլխավորել է Աննոն։ Վերջին երթը կայացել է 2018 թվականի մայիսի 13-ին Օսակայի կայարանից ։
Evangelion: 3.0+1.0-ի ուշացման համար նա պաշտոնապես ներողություն է խնդրել երկրպագուներից ։ 2016 թվականին թողարկվել է «Գոդձիլա։ Վերածնունդ» ֆիլմը, որի ռեժիսորն է Հիդեակին ։ Նախագծում նա վարձու աշխատակից էր և աշխատավարձը ստանալուց հետո միանգամից լքել է այն, սակայն ցանկանում էր ավելի շատ վերահսկել արտադրությունը, քանի որ ամեն ինչ որոշում էր Toho-ն։ Տվյալ պարագայում ռեժիսորի ու մենեջերի միջև տարբերություն չկա, այդ պատճառով նա ստիպված է եղել կարդալ տնտեսական ամսագրեգ, ինչպիսիք են Diamond Weekly, Weekly Toyo Keizai և միանալ բիզնեսին․ «Եթե դուք լինեիք միայն անիմեի աշխարհում, երբեք չէիք ստեղծի «Գոդձիլա։ Վերածնունդ»-ը» ։ 2019 թվականի սկզբին թողարկվել է Virtual-san wa Miteiru սերիալը, որի մեջ ստեղծողների կողմից օգտագործվել են զանազան կրեատիվ քայլեր, որոնք հորինել է Աննոն ։
«Էվանգելիոնը նորովի»-ի վերջին մասի թողարկումից հետո նա որպես պրոդյուսեր և սցենարիստ կզբաղվի տոկուսացու՝ «Ուլտրամեն» ֆիլմով, որի ռեժիսորը կլինի Սինձի Հիգուտին, իսկ պրեմիերան նշանակված է 2021 թվականին  ։
Արձագանքներ
Քննադատների և հանդիսատեսի կարծիքով՝ Աննոն տասնամյակներ շարունակ աշխատել է բազմաթիվ նախագծերի վրա, բայց լայնորեն հայտնի է որպես «Ավետարան» հայտնի ֆրանշիզայի ստեղծող   ,չնայած հեղինակի՝ «ողջ կյանքի աշխատանքից» հրաժարվելու հաճախակի փորձերին։ Ճապոնական մշակույթում նման բան կարելի է համեմատել Արևմուտքում «Աստղային պատերազմների» հետ։ Հայաո Միյաձակին նրան ճանաչել է որպես աշակերտ, ով ունակ է զարգացնել անիմեի արդյունաբերությունը  ։ Ի վերջո, «Gainax»- ը դարձել է աշխարհի հազարավոր երկրպագուների կողմից հարգված ստուդիա։ «Ավետարան»-ի թողարկումից մի քանի տարի անց նկատվել է ավելի հասուն լսարանին ուղղված հոգեբանական դրամայի աճ, ինչպիսիք են «Կատարյալ տխրություն», «Լեյնի փորձարկումները», «Բուգիպոպը երբեք չի ծիծաղում» և «Տեխնոլայզ»։ Շատերը խոստովանում են, որ Աննոյի վրա, հաճախ, ազդեցություն է ունեցել ունենում Մակոտո Շինկայը ։
1998 թվականի օգոստոսին նրան մոտեցավ մի աշակերտ, որը լի էր հիացմունքով, որպեսզի ասի, որ նա սիրում է «Ավետարանը», հավատում է իր երազանքների իրականացմանը և մտադիր է մեծանալ և մի օր ինքնուրույն անել անիմեն։ Աննոն զգուշացրեց նրան. «Դու ամեն ինչ սխալ ես հասկացել։ Դա միակ բանն է, որ ես կարող եմ անել․․․ Ինձ հաջողվեց այդքան հեռու գնալ, քանի որ ես թողեցի մնացած ամեն ինչ»։ Կարլ Հորնը «Japan Edge: The Insider' s Guide To Japanese Pop Subculture» գրքում սահմանել է, թե ինչպես է Nine Inch Nails խմբի «Heresy» երգի նման անձնական ապոկալիպսիսը. «Աստված մեռած է, և բոլորը թքած ունեն։ Եթե դժոխքը գոյություն ունի, կտեսնվենք այնտեղ» ։
«Գեղեցիկ մարտական ​​աղջիկ» գրքում Սայտո Թամակին նշել է, որ անիմեի վնասվածք ունեցող սերունդը ստեղծում է իր սեփական աշխատանքները, որոնք ընդլայնում են վերքը։ Դա ընդունվում և կրկնվում է հաջորդ սերնդի կողմից։ Աննոն և նրա ժամանակակիցները, անկասկած, եղել են զանգվածային մեդիայում բռնության ազդեցության տակ, ի տարբերություն նախորդների, որոնք մեծացել են Հզոր Ատոմ-ի և Երկաթե մարդ #28-ի ժամանակ։ «Բացել վերքը» նշանակում է կրկին բարձրանալ ռոբոտի խցիկ, որը սպանում է մարդուն և հաշտվել այն մտքի հետ, որ բռնությունն անխուսափելի է, երբ մարդիկ ձգտում են փախչել վնասվածքից կիբորգների հասարակության մեջ ։
Արտաքին հղումներ
Կատեգորիա:Ճապոնացի ռեժիսորներ Կատեգորիա:Ճապոնացի դերասաններ Կատեգորիա:Ճապոնացի մուլտիպլիկատորներ
Բորզույա
Բորզույա, Բուրզոյ կամ Բորզույ (, Borzuya, ), Սասանյան դարաշրջանի պարսիկ բժիշկ, Խոսրով Անուշիրվանի ժամանակակիցը ։ Հայտնի է հնդկական «Պանչատանտրա» առակների ժողովածուի փահլավերեն (միջին պարսկերեն) թարգմանությամբ։ Սակայն, ինչպես նրա թարգմանությունը, այնպես էլ տեքստի բնօրինակ սանսկրիտ  (Հնդկաստանի հին գրական լեզու) տեքստը կորել են։  Այնուամենայնիվ պահպանվել է տեքստի փահլավի տարբերակի արաբերեն թարգմանությունը, որի հեղինակն է Իբն ալ-Մուկաֆան՝ այն  անվանելով «Կալիլա և Դիմնա» կամ «Հեծանիվներ Բիդպայ»։ Ստեղծագործությունը դարձել է արաբական արձակի դասական գործ։ Գիրքը պարունակում է առակներ, որոնցում կենդանիների միջև փոխկապակցված համագործակցություն կա, որով այլաբանորեն ուղղորդում են երեք իշխաններին, թե ինչպես կառավարել պետությունը։
«Կալիլա և Դիմնա» պատմողական արձակ ստեղծագործության նախաբանը ներկայացնում է Բորզույայի ինքնակենսագրությունը։ Մարդասիրական դրդապատճառների վրա հիմնված բժշկական փորձի վերաբերյալ նրա պատկերացումներից բացի, Բորզույան ճշմարտություն է որոնում։ Տեքստն արտացոլում է նրա թերահավատությունը կրոնական մտքի նկատմամբ և հետագայում նրա ասկետիզմը ։
Ի սկզբանե Բորզույան եկել է Հնդկաստան մ.թ. 570 թվականին՝ մահացածներին վերակենդանացնելու էլիքսիր գտնելու համար։ Հետագայում փիլիսոփայից պարզել է, որ էլիքսիրըՊանչատատրայի փոխաբերական իմաստն է ։ Դրանից հետո Հնդկաստանի թագավորից գիրքը կարդալու թույտվություն է ստացել, սակայն չէր կարող այն պատճենել։ Չհնազանդվելով այս ցուցումներին, Բորզույան ամեն օր կարդում էր գրքի մի գլուխ և օրագրում գրում էր իր կարդացածի մասին՝ ըստ էության Panchatantra- ի կրկնօրինակն անելով։ Հետագայում նա այն ուղարկել է Հնդկաստան, որպեսզի այն թարգմանվի ։
Տեսակետ կա, որ Բորզույան Սասանյան ազնվական Բոզորգմեհրն (Bozorgmehr) է ։ Թեև աղբյուրները ցույց են տվել, որ սրանք երկու տարբեր մարդիկ են, բայց Բորզույան կարող է լինել Բորզոգոմեհրի կրճատ տարբերակը ։
Ծանոթագրություններ
Կատեգորիա:Պարսիկ թարգմանիչներ
Սենտ Անդրե դը Կրուզիեռ
Սենտ Անդրե դը Կրուզիեռ (Saint-André-de-Cruzières), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 507 մարդ, բնակչության խտությունը` 25.59 մարդ/կմ²։ Բնակավայրը զբաղեցնում է 19.81 կմ² տարածք։
Աշխարհագրություն
Գտնվում է Փարիզ քաղաքից 530 կմ հարավ, Լիոն քաղաքից` 170 կմ հարավ, Պրիվա քաղաքից` 60 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 284 աշխատունակ (15-64 տարեկան) բնակիչ, որոնցից ակտիվ էին 184-ը, իսկ ոչ ակտիվները` 100։ Ակտիվության ցուցանիշը կազմում է 64,8 %։ 184 աշխատունակ մարդկանցից աշխատել է 149 անձ (81 տղամարդ և 68 կին)։ Գործազուրկ են եղել 35 անձ (14 տղամարդ և 21 կին)։ 100 անաշխատունակներից 26-ը եղել են աշակերտներ կամ ուսանողներ, 43-ը` թոշակառուներ, իսկ 31-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալ-Մազրաայի շրջան
Ալ-Մազրաայի շրջան (ناحية المزرعة), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Ալ-Սուեյդայի գավառի երեք շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչւոթյունն կազմում է 212,463 մարդ ։
Վարչական կենտրոնն Ալ-Մազրաա քաղաքն է։ Գտնվում է մարզի արևելյան մասում։ Սահմանակից է հյուսիսում՝ Ալ-Արիկայի շրջան, արևելքում՝ Շահբայի շրջան, հարավում՝ Ալ-Սուեյդայի շրջան, արևմուտքում՝ Ալ-Շեյխ Մասքինի շրջան։ Քաղաքն ու շրջական ավանները կազմում են 691.13 քառ.կմ տարածք։
Շրջանն ուննի 12 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Սուեյդայի գավառ
Սեգոնզակ (Շարանտի գավառ)
Սեգոնզակ (Segonzac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 2156 մարդ, բնակչության խտությունը` 61.27 մարդ/կմ²։ Բնակավայրը զբաղեցնում է 35.19 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 120 կմ հարավ, Անգուլեմ քաղաքից` 30 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1332 աշխատունակ (15-64 տարեկան) բնակիչ, որոնցից ակտիվ էին 998-ը, իսկ ոչ ակտիվները` 334։ Ակտիվության ցուցանիշը կազմում է 74,9 %։ 998 աշխատունակ մարդկանցից աշխատել է 914 անձ (482 տղամարդ և 432 կին)։ Գործազուրկ են եղել 84 անձ (41 տղամարդ և 43 կին)։ 334 անաշխատունակներից 93-ը եղել են աշակերտներ կամ ուսանողներ, 137-ը` թոշակառուներ, իսկ 104-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ուեյն Բարլոու
Ուեյն Դուգլաս Բարլոու (Wayne Barlowe, ), ամերիկացի նկարիչ, ով ստեղծագործում է գիտական ֆանտաստիկայի և ֆենտեզի ժանրերում։ Նկարազարդել է 300-ից ավել գրքերի և ամսագրերի շապիկներ, ինչպես նաև բազմաթիվ գրահրատարակիչների համար, ինչպիսիք են Life magazine-ը, Time-ը, և Newsweek-ը նկարազարդումներ է կատարել։ Նրա ծնողները բնական պատմության նկարիչներ են։
Հայտնի է այլմոլորակային կյանքի իր ռեալիստական նկարներով։ Ունի երկու դուստր՝ Քեյլին և Հիլարին։ 2013 թվականին ամուսանցել է Լաուրա Հեյնսեն Բարլոուի հետ։
Ծանոթագրություններ
Կատեգորիա:Ամերիկացի նկարիչներ Կատեգորիա:Ամերիկացի ֆանտաստ գրողներ Կատեգորիա:21-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ
Տան ոգի
Տան ոգի (домовой) - սլավոնական առասպելաբանությունում տանն ապրող ոգիներ։ Հին տներում ապրում են բազում տարբեր ոգիներ։ Մեկը հին տերերի ոգիները, մնացածը` մոլորված ոգիներ (հիմնականում անվտանգ)։ Տան ոգին բարի ոգի է։ Նա ժրաջան տեր է, ով օգնում է համերաշխ ընտանիքին։ Երբենմ չարաճճի է, եթե նրան ինչ-որ բան դուր չի գալիս։ Իրար է կապում սիրահարված ձիերի բաշերն ու քանդում նրանցը, ովքեր չեն սիրում։ Տան մնացած ոգիներն ենթարկվում են իրեն։
Սլավոնական առասպելաբանությունում ընդունված էր, որ տան ոգիները ենթարկվել են Յարիլո աստծուն և նրա հորը՝ Վելեսին։ Նրան հաճախ նաև ներկայացնում են տան տիրոջ դեմքով կամ ինչպես փոքր ծերուկ ամբողջությամբ սպիտակ մորթով պատված։ Նա նաև սերտ կապված է տան բարեկեցության հետ։ Ըստ որոշ հավատալիքների տան ոգին կարող էր փոխակերպվել կատվի, շան, կովի երբեմն էլ օձի, մկան կամ գորտի։ Տան ոգի կարող են դառնալ տան անդեմներից յուրաքանչյուրն, ով մահացել է սովորական մահով։ Տան ոգիներին զոհ էին մատուցում գոմում, որտեղ նրանք կարող էին ապրել։
Առաջացում
Տան կառուցումը սուրբ դեր ուներ սլավոնների մշակույթում, քանի որ տուն կառուցելիս մարդը նմանվում է աշխարհն արարող Աստծուն։ Տան կառուցման համար փայտ ընտրելիս երբեք չեն ընտրում ճռռացող ծառը, քանի ըստ նրանց հավատալիքների այդպիսի ծառերում էին ապրում տառապող մարդու հոգին։ Չէին ընտրում նաև փտած կամ չորացած արմատներով ծառերը. նրանցում չկար կենսական ուժ և տան անդամները կսկսեն հիվանդանալ։ Ծառը կտրելով` հեթանոս սլավոնը մեղանչում էր ծառի ոգիների առաջ` նրանց ծառերից դուրս քշելով, իսկ ինքը երկար ժամանակ մաքրագործման ծեսեր էր անում։ Բայց հին սլավոնը մինչև վերջ համոզված չէր, որ հատված ծառերի ոգիները իրենից վրեժ չէին լուծի և իր իսկ ապահովության համար ձիու կամ ցլի գանգ էր թաղում տան դիմաց(շինարարության զոհաբերումներ)։ Հենց այս մահացած կենդանիների հոգիներն էլ հետո դառնում էին տան ոգի։
Ապրելու վայր/բնավորություն/տան անդամների հետ հարաբերություն
Տան ոգին նախընտրում էր ապրել թաքնված` վառարանի տակ:Բնավորությամբ նա պատուհաս էր, շատ բողոքող, բայց և այնպես նա հոգատար էր և բարի։ Մարդիկ փորձում էին նրա հետ լավ հարաբերություններ պահպանել, նրա ընդունում էին որպես պատվավոր հյուր և ըստ հավատալիքների, տան ոգին կզգուշացներ մոտալուտ վտանգի մասին։ Մի տնից մյուսը տեղափոխվելիս` տան անդամները միշտ հրավիրում էին տան ոգուն իրենց հետ։ Տան ոգիները միշտ կապվում են իրենց բնակատեղին և շատ դժվարությամբ։ Ըստ հավատալիքների, նրանք հաճախ հրաժարվում են նոր տուն գնալ և մնում են ապրելու մկների հետ։
Ծանոթագրություններ
Կատեգորիա:Կերպարներ այբբենական կարգով Կատեգորիա:Դիցաբանական կերպարներ այբբենական կարգով Կատեգորիա:Սլավոնական հեթանոսություն Կատեգորիա:Եվրոպական դիցաբանության էակներ Կատեգորիա:Գերբնական լեգենդներ Կատեգորիա:Ռուսական բանահյուսություն
Ռեկոլետա գերեզմանատուն
Ռեկոլետա գերեզմանատուն (Cementerio de La Recoleta), Արգենտինայի մայրաքաղաք Բուենոս Այրեսի նույնանուն շրջանում գտնվող գերեզմանատուն, բազմաթիվ անվանի արգենտինացիների հուղարկավորության վայր։ Այստեղի մի շարք շիրիմներ ճանաչվել են որպես պատմական հուշարձան։
Պատմություն
Տասնյոթերորդ դարի վերջին այն ժամանակվա Բուենոս Այրեսի ծայրամասում հայտնվեցին ֆրանցիսկյան ասկետ հոգևորականներ, որոնք նպատակադրվել էին այդտեղ վանական համալիր հիմնել։ 1732 թվականին նրանք կառուցեցին Էլ Պիլար եկեղեցին և դրան կից հիմնեցին գերեզմանատուն, որը, ինչպես և շրջակա ողջ տեղանքը, անվանվեց Ռեկոլետա (իսպաներեն ռեկոլետա նշանակում է ասկետական)։
1822 թվականին վանականների օրդենը լուծարվեց, և նրանց հողերը վերածվեցին Բուենոս Այրեսի առաջին հանրային գերեզմանատան, որի հիմնադիրներն են համարվում այն ժամանակվա նահանգապետ Մարտին Ռոդրիգեսը և նրա կառավարության նախարար Բեռնարդինո Ռիվադավիան։ Գերեզմանատան նախագծման աշխատանքներն իրականացրել է ֆրանսիացի ինժեներ Պրոսպերո Կատլենը։ Տասնամյակներ անց՝ 1881 թվականին գերեզմանատունը իտալացի ճարտարապետ Խուան Անտոնիո Բուսկիացոյի կողմից վերանախագծվել է նոր դասականության (նեոկլասիցիզմի) ոճով։
1870-ական թվականներին բռնկված դեղին տենդի համաճարակի պատճառով ունևոր շատ բուենոսայրեսցիներ քաղաքի Սան Տելմո և Մոնսեռատ շրջաններից տեղափոխվեցին հյուսիսային մասում գտնվող Ռեկոլետա, որը դարձավ մայրաքաղաքի ընտրյալ ու բարձրագին թաղամասը։ Ճիշտ այդպիսի համարում ձեռք բերեց նաև Ռեկոլետա գերեզմանատունը, որտեղ հուղարկավորվել են հասարակության բարձր դասին պատկանած անձինք՝ մեծահարուստներ, նշանավոր հասարակական-քաղաքական գործիչներ (այդ թվում՝ երկրի նախագահներ, նախարարներ), անվանի արվեստագետներ, գիտնականներ, մարզիկներ...
Հարուստ ընտանիքները ճարտարապետական զանազան ոճերով ընտանեկան դամբարաններ են կառուցել, որոնք գեթ մի բանով նման են միմյանց. դրանք բոլորն էլ իրենց վրա կրում են հանգուցյալների երկրային փառքի ու հարստության մասին վկայող նշաններ։ Շիրիմների շրջակայքում ու ճանապարհների, արահետների եզրերին առատորեն տնկված են փարթամ, շքեղ ծառեր։ Մի անսովոր առանձնահատկություն էլ ունի Ռեկոլետա գերեզմանատունը. շիրմաքարերին փորագրված են հանգուցյալների անունները և միայն նրանց մահվան օրն ու տարին՝ առանց ծննդյան օրվա հիշատակման։
Գերեզմանատան մշտական բնակիչներն են դարձել կիսավայրենացած կատուների մեծաքանակ խմբերը, որոնք ամեն երեկո հավաքվում են մուտքի մոտ՝ հուսալով կեր ստանալ կենդանասեր, բարեգութ մարդկանցից։ Գերեզմանատան առանձնապես աչքի ընկնող դամբարաններից մեկը պորտենյոների բարձր դասի ներկայացուցիչ Լիլիանա Կրոչիատի դե Շաշակինն է, որը 1970 թվականի փետրվարին՝ 26 տարեկան հասակում Շվեյցարական Ալպերում հանգստանալիս ձնահյուսի զոհ է դարձել։ Գոթական ոճով այդ դամբարանը դժբախտ դստեր համար կառուցել է տվել նրա մայրը:Ի դեպ, Լիլիանայի հետ նույն փորձանքի մեջ ընկած նրա ամուսնու կյանքը հաջողվել է փրկել ։ Ոչ հեռու գտնվում է ևս մեկ շքեղ դամբարան, դարձյալ երիտասարդ հասակում վախճանված մեկ այլ աղջկա համար։ Այսպես կոչված՝ «իսպանացիների» բարձր դասին պատկանող Ռուֆինա Կամբասերեսը մարել է իր ծննդյան տասնիններորդ տարելիցի կապակցությամբ շքեղ, ճոխ երեկույթի նախապատրաստությունների ժամանակ։ Նրա հուղարկավորությունից որոշ ժամանակ անց գերեզմանատան պահակը նկատել է, որ դագաղի պատյանը մի տեղ կոտրված ու տեղաշարժված է։ Դա հիմք է տվել ենթադրելու, որ աղջիկը հուղարկավորվել է, երբ գտնվելիս է եղել կլինիկական մահվան վիճակում ։ Ցավոք, 1902 թվականին բժշկությունը այդ երևույթի մասին դեռևս ոչինչ չգիտեր ։
Մանդելայի օր
Նելսոն Մանդելայի միջազգային օր (Nelson Mandela International Day կամ Մանդելայի օր Mandela Day'), ամենամյա միջազգային օր, որն ի պատիվ Նելսոն Մանդելայի ամեն տարի նշվում է նրա ծննդյան օրը` հուլիսի 18-ին ։ Օրը ՄԱԿ-ի կողմից պաշոնապես հայտարարվել է 2009 թվականի նոյեմբերին ։ 2010 թվականի հուլիսի 18-ին ՄԱԿ-ը նշել է Մանդելայի առաջին միջազգային օրը։ Այլ խմբերը Մանդելայի օրը նշել են սկսած 2009 թվականի հուլիսի 18-ից։
2009 թվականի ապրիլի 27-ին 46664-ի համերգները և Նելսոն Մանդելա հիմնադրամը հրավիրեցին համաշխարհային հանրությանը միավորվելու և աջակցելու Մանդելայի պաշտոնական օրվա կապակցությամբ ։ Մանդելայի օրը պաշտոնական հանրային տոն չէ, այլ կամավորական և համայնքային ծառայության միջոցով Հարավային Աֆրիկայի նախկին նախագահ Նելսոն Մանդելայի ժառանգությունը և նրա արժեքները հիշելու օր ։
Մանդելայի օրը գլոբալ կոչ է, որի հիմքում այն գաղափարն է, որ յուրաքանչյուր անհատ ունի աշխարհը փոխելու ուժ, ազդեցություն գործելու կարողություն։
Մանդելայի օրվա քարոզարշավը հետևյալն է`
2009 թվականի հուլիսի 18-ին Մանդելայի առաջին համաշխարհային տոնակատարությունը նշելու համար 46664 համերգաշարը և Նելսոն Մանդելա հիմնադրամը Մանդելայի 91-րդ տարեդարձի կապակցությամբ կազմակերպել է մի շարք կրթական, կամավորական միջոցառումներ, արվեստի ցուցահանդեսներ, դրամահավաք և համերգ Ռադիո սիթի մյուզիք հոլում ։ 2009 թվականի նոյեմբերին ՄԱԿ-ի Գլխավոր Ասամբլեան հուլիսի 18-ը պաշտոնապես հայտարարել է «Նելսոն Մանդելայի միջազգային օրը» ։
Սոֆյա Պրոկոֆևա
Սոֆյա Պրոկոֆևա (Софья Леонидовна Прокофьева, ), խորհրդային և ռուս մանկագիր, դրամատուրգ, սցենարիստ և բանաստեղծ։
Կենսագրություն
1955 թվականին ավարտել է Սուրիկովի անվան Մոսկվայի գեղարվեստական ինստիտուտը։ Աշխատել է որպես նկարիչ-պատկերազարդող։ «Ո՞վ է ամենալավը» մանկական առաջին գիրքը հրատարակվել է 1957 թվականին, «Դետգիզ» հրատարակչությունում ։
Պատանեկությունից գրել է բանաստեղծություններ. նրա աշխատանքներին հավանություն է տվել Բորիս Պաստեռնակը, բայց գրեթե չի հրատարակվել որպես բանաստեղծ։ Միակ` «Անտիկ շարք և այլ բանաստեղծությունները» գիրքը լույս է տեսել 2000 թվականին։ Նա մանուկների և դպրոցականների համար բազմաթիվ հեքիաթների և կախարդական պատմությունների հեղինակ է։ Նրա ստեղծագործությունների մեծ մասը գրվել է «պատմվածք-հեքիաթ» ժանրում։
Նրա ստեղծագործությունների մեծ մասը բարու և չարի միջև պայքարի մասին է։ Պրոկոֆևայի աշխատանքները ոչ ավելին են, քան 5-6 տպագրված թերթերը, քանի որ նա նախապես ներկայացնում է ապագա աշխատանքի կառուցվածքը ։
Լայն հայտնի է «Կախարդական բանալիների տերը» հեքիաթների շարքը, որը կազմված է հրաշագործ Ալյոշայի և կատու Վասկայի մասին հինգ պատմվածքներից. «Հրաշագործի աշակերտը», «Գլազիստիկի և բյուրեղների բանալին», «Կապիտանների կղզին», «Աստրելը և անտառի պահապանը», «Ուեննի արքայադուստրը» (վերամշակում, ի սկզբանե շարք չի ​​մտել)։
Արտաքին հղումներ
Կատեգորիա:Խորհրդային մանկագիրներ Կատեգորիա:Ռուս մանկագիրներ Կատեգորիա:Ռուս դրամատուրգներ Կատեգորիա:Ռուս սցենարիստներ Կատեգորիա:Ռուս բանաստեղծներ
Քրիստոֆեր Բանչ
Կենսագրություն
Բանչը ծնվել է Կալիֆորնիայի Ֆրեզնո քաղաքում։ Իր ստեղծագործական գործունեության ընթացքում «Սթենի խրոնիկա» գրքերի շարքի վրա աշխատելիս նա համագործակցել է Ալան Քոուլի հետ (Քոուլն ամուսնացած է Բանչի քրոջ՝ Քեթրինի հետ)։
Բանչը ծառայել է Վիետնամում՝ որպես պարեկային հրամանատար։ Նա նաև գրել է «Rolling Stone» ամսագրի համար և եղել «Stars and Stripes» լրագրի թղթակիցը։
«Սթենի խրոնիկաներ» շարք
Հայտնի որպես «Սթենի խրոնիկաներ» (կամ ուղղակի «Սթեն», «Սթենի արկածները»)՝ այս շարքը պատմում է հեռավոր ապագայի մասին։ Հիմնական առանձնահատկությունները գործողությունն ու հումորն են, որոնք երբեմն պարունակում են նաև քաղաքական քննադատություն։ Հեղինակները ցույց են տվել քաղաքական կյանքի իրականությունը և աշխատավոր դասակարգի սովորական ներկայացուցչի մուտքն այնտեղ՝ ընթերցողին ցույց տալով իրավիճակի նրա ընկալումը, ինչը գլխավոր հերոսին թույլ է տալիս դառնալ լիովին իրատես ։
Արտաքին հղումներ
Կատեգորիա:Ամերիկացի ֆանտաստ գրողներ Կատեգորիա:21-րդ դարի ամերիկացի վիպասաններ Կատեգորիա:20-րդ դարի ամերիկացի վիպասաններ Կատեգորիա:Ամերիկացի լրագրողներ Կատեգորիա:Ամերիկացի սցենարիստներ Կատեգորիա:Ամերիկացի տղամարդ վիպասաններ
Շակկայի շրջան
Շակկայի շրջան (ناحية شقا), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Շահբայի գավառի չորս շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչությունն կազմում է 15,849 մարդ ։
Վարչական կենտրոնն Շակկա քաղաքն է։ Գտնվում է մարզի հյուսիսարևելյան մասում։ Սահմանակից է հյուսիսում՝ Ալ-Սուրա ալ-Սաղիրայի և Ալ-Դումեյրի շրջաններին, հարավում՝ Ալ-Մուշաննաֆի շրջան, արևելքում՝ Շահբայի շրջան։ Քաղաքն ու շրջակա ավանները կազմում են 731.29 քառ. կմ տարածք։
Շրջանն ուննի 11 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝
Ծանոթագրություններ
Կատեգորիա:Սիրիայի շրջաններ Կատեգորիա:Շահբայի գավառ
Օլութափա
Օլութափա, լեռնագագաթ Փոքր Կովկասում, Զանգեզուրի լեռնաշղթայում ։
Ծանոթագրություններ
Կատեգորիա:Հայկական լեռնաշխարհի լեռներ
Նելա Երժիշնիկ
Նելա Երժիշնիկ (Nela Eržišnik, ի ծնե անունը՝ Նևենկա Մարաս (Nevenka Maras), 18 հունիսի, 1922, Բանյա Լուկա - 14 օգոստոսի, 2007, Վոլոսկո ), խորվաթ դերասանուհի և կատակերգակ։
1952 թվականին Զվոնիմիր Բլաժևիչի հետ ամուսնանալուց հետո վերցրել է իր մկրտության անունը՝ Մարիա, և ամուսնու ազգանունը (Marija Blažević)։
Կենսագրություն
Նևենկա Մարասը ծնվել է 1922 թվականի հունիսի 18-ին Բանյա Լուկայում, Իվան և Մաթիլդա Մարասների ընտանիքում։ Մանկությունն անցկացրել է Գոսպիչում ու Օտոչացում, որտեղ ավարտել է տարրական դպրոցում ու գիմնազիայի երրորդ դասարանը։ 1935 թվականին Մարասների ընտանիքը տեղափոխվել է Զագրեբ, որտեղ ապագա դերասանուհին սովորել է Գորնի Գրադի գիմնազիայում։ Խորվաթիայի անկախ պետության գոյության տարիներին աշխատել է քաղաքի փոստային գլխավոր բաժանմունքում։ Երկրորդ համաշխարհային պատերազմից հետո՝ 1948 թվականին, Զագրեբի Գավառական դերասանական դպրոցը։
Նելա Երժիշնիկն իր դերասանական կարիերան սկսել է Խորվաթիայի ազգային թատրոնում, իսկ 1953 թվականին տեղափոխվել է Զագրեբի դրամատիկական թատրոն (ներկայում՝ Բրանկո Գավելայի անվան թատրոն)։ Հասարակական ճանաչում է ձեռք բերել 1952 թվականին Արիստոֆանեսի «Լիսիստրատա» կատակերգության գլխավոր դերում հանդես գալու շնորհիվ։ Նրա վերջին թատերական աշխատանքը եղել է գլխավոր դերը Բրանիսլավ Նուշիչի «Տիկին մինիստրուհին» («Госпођа министарка») կատակերգությունում։
Կինոյում առաջին անգամ Նելա Երժիշնիկը նկարահանվել է 1953 թվականին «Կապույտ ճայ» («Sinji galeb») ֆիլմում։
Առավել մեծ ճանաչում է ստացել 1950-ական թվականների վերջին Զագրեբի ռադիոյով «Վեսելիչ ընտանիքը» հումորային հաղորդման շնորհիվ։ Այդ հաղորդումում նա հանդես է եկել սովորական մի ազջկա՝ Մարիցա Հրդալոյի դերով, ով հումորային տեսանկյունից մեկնաբանել է երկրում ու աշխարհում կատարվող իրադարձությունները։ Նրա կերպարի երկրպագուներից է եղել Իոսիպ Բրոզ Տիտոն ։
2003 թվականին լույս է տեսել Նելա Երժիշնիկի ինքնակենսագրությունը՝ «Իմ երեք կյանքերը» (Moja tri života)։
Արտաքին հղումներ
Կատեգորիա:Խորվաթ դերասաններ
Անսելմո Ռալֆ
Անսելմո Կորդեիրո դե Մատա, անգոլացի երգիչ, առավել հայտնի է Անսելմո Ռալֆ կեղծանվամբ ։
Կենսագրություն
Անսելմո Ռալֆը դպրոց է հաճախել Անգոլայում, այնուհետև արտագաղթել է Նյու Յորք, որտեղ Մանհեթենի համայնքային քոլեջում մասնագիտացել է հաշվապահության ոլորտում ։
2008 թվականին երգիչն ամուսնացել է Մադլիս Կաստրոյի հետ։ Ունի երկու երեխա՝ Ալիսիան և Ջեյսոնը ։
Կարիերա
1991-1992 թվականներին Անսելմո Ռալֆը բնակվում էր Մադրիդում և մեծապես ներշնչված էր դոմինիկյան երգիչ Խուան Լուիս Գեռայի աշխատանքով։ 1995 թվականին նա վերադարձավ Անգոլա և հիմնեց NGB (Nova Geração Bantu) հիփ հոփ խումբը։ հաջորդ տարի խումբը թողարկեց Tá-se Bem ալբոմը EP ստուդիայում (EP՝ Eduardo Paím), սակայն տարբեր ֆինանսական դժվարությունների պատճառով ալբոմի տարածումը սկսվեց 1999 թվականին։
2000 թվականին նա վերադարձավ Նյու Յորք, որ փորձի կարիերա ստեղծել Միացյալ Նահանգներում։ Նա լատինական ռոք բենդի անդամ էր, որը երգում էր իսպաներեն՝ լատինաամերիկյան շուկայի համար։ Սակայն, կրկին, ձայնագրման լեյբլների և պրոդյուսերների բացակայության պատճառով նրանց հաջողությունը սահմանափակ էր։ 2001 թվականին նա նաև փորձեց երգել անգլերենով, սակայն կոմերցիոն հաջողություն չունեցավ։
Հիսաթափվելով այս ամենից՝ 2003 թվականին Անսելմոն վերադարձավ Անգոլա և սկսեց աշխատել իր պորտուգալերեն Histórias de Amor ալբոմի վրա։ Այն նախատեսված էր անգոլական և պորտուգալական շուկաների համար։ Ալբոմի պրոդյուսերն էր անգոլացի Այրես Ֆրանցիսկոն։ Ալբոմը թողարկվեց Bom Som լեյբլի տակ։ Ալբոմը 2006 թվականին մեծ հաջողություն ունեցավ թե՛ անգոլական, թե՛ պորտուգալական շուկաներում։ Նրա համաերգային շրջագայությունը գրավել էր ռեկորդային թվով հանդիսատեսի։ Այդ հաջողությունից հետո նա նոմինացվեց Channel O Music Video Awards մրցանակաբաշխության կողմից՝ «Լավագույն R & B» և «Լավագույն ռեժիսոր» անվանակարգերում և նույն տարում հաղթեց MTV Europe Music Awards 2006 մրցանակաբաշխության «Լավագույն աֆրիկյան արտիստ» անվանակարգում։ Նա ստացավ մրցանակը Կոպենհագենում ընթացող գալա համերգի ժամանակ։
2009 թվականի փետրվարի 14-ին նա թողարկեց իր երրորդ ալբոմը, որը կոչվում է O Cupido (որպես 2 CD և 1 DVD): Պրոդյուսերն էր Այրեսը (Aires no Beat): Ալբոմը ձայնագրվել էր Bom Som ստուդիայում, ինչպես նաև հարավաֆրիկյան Jazzworx-ում և խմբագրվել է Մայք Մանիշանայի կողմից։ Pavilhão Da Cidadela փակ մարզադահլիճում կայացած պրոմո-համերգը 2 օրում ներգրավել է ավելի քան 40000 մարդու։
2011 թվականին Անսելմոն վերաթողարկեց իր լավագույն սինգլներից մեկը՝ A Dor do Cupido-ն, որը 4 անգամ ստացել է պլատինե հավաստագիր Պորտուգալիայում։ 2011 թվականի մարտին Swiss Klasszik լեյբլի հետ համագործակցության արդյունքում թողարկվեց Անսելմոյի չորրորդ ալբոմը՝ A Dor do Cupido: Ալբոմի պրոդյուսերներն են Nellson Klasszik-ը և Dji Tafinha-ն։ Ալբոմի հիթային սինգլներն են Não Me Toca, Animal, Está Dificil, Recuar և O Que é Que Andianta: Անսելմոն ունեցավ ավելի քան 50 պրոմո-համերգ ալբոմի համար։ Պորտուգալական ալբոմների հիթ-շքերթում ալբոմը զբաղեցնում էր երկրորդ հորիզոնականը։ Իսկ ալբոմների սինգլներից Não Me Toca-ն պորտուգալական սինգլների հիթ-շքերթում զբաղեցնում էր երկրորդ հորիզոնականը։
2012 թվականին Անսելմոն մասնակցեց Team De Sonho միացյալ երաժշտական պրոյեկտին (պորտուգալերենից բառացիորեն թարգմանած նշանակում է «Երազանքի թիմ»)։ Պրոյեկտի շրջանակներում թողարկված 17 երգերից 5-ը երգում էր Անսելմոն։ Խումբը երկու մեծ համերգ ունեցավ Յոհաննեսբուրգում և Մապուտույում ։
Անսելմոն նաև թողարկեց իր սեփական երգերի հավաքածուն, որը կոչվում էր «Լավագույնը Անսելմո Ռալֆից»։ Այն ներառում էր Sem Ti անունով չհրապարակված երգ, որը ներառվեց Անսելմոյի հետագայում Անգոլայում ընթացող շրջագայություններում ։ «Լավագույնը Անսելմո Ռալֆից» հասավ Պորտուգալական ալբոմների թոփ 30 հիթ-շքերթի 5-րդ հորիզոնական ։ 2015 թվականին Ռալֆը պայմանագիր ստորագրեց Sony Music Entertainment-ի հետ՝ երեք իսպաներեն ալբոմների համար, որոնցից առաջինը պետք է թողարկվեր 2016 թվականին ։
2014 թվականին Անսելմո Ռալֆը դարձավ «Պորտուգալիայի ձայն» նախագծի մարզիչ։ Նախագիծը հեռարձակվում է RTP1 պորտուգալական ազգային հեռուստաալիքով (Rádio e Televisão de Portugal) : Անսելմոն մարզիչ է նաև «Պորտուգալիայի մանկական ձայն» նախագծում։
Հայտնի մշակույթում
2012 թվականին Կոկա-Կոլան հայտարարեց գովազդային արշավ Անսելմո Ռալֆի մասնակցությամբ, որը նրանց առաջին համագործակցությունն էր անգոլացի արտիստի հետ ։
Unitel բջջային օպերատորի նախաձեռնությամբ Անսելմո Ռալֆը և Աննա Ջոյսը ներկայացրեցին Անգոլայի առաջին սուրբծննդյան երգը ։
Մրցանակներ և նոմինացիաներ
Ռալֆը նոմինացվել է աֆրիկյան MTV 2014 երաժշտական մրցանակաբաշխության «Տղամարդու լավագույն ձայն» և «Լավագույն պորտուգալալեզու» անվանակարգերում և հաղթել է «Լավագույն պորտուգալալեզու» անվանակարգում։
Անսելմո Ռալֆը Անգոլայի նախագահ Խոսե էդուարդո դոս Սանտոսին է հանձնել իր առաջին պլատինե հավաստագիրը. դա պատմության մեջ առաջին դեպքն էր, երբ անգոլացին ստանում էր պլատինե հավաստագիր Պորտուգալիայում
Երգչի վերջին O Melhor de Anselmo Ralph (2014) երաժշտական ալբոմը ընդամենը երկու շաբաթում հասավ ոսկե սկավառակի Պորտուգալիայում ։
2014 թվականին Անգոլայի երաժշտական մրցանակաբաշխությունում Անսելմոն հաղթեց «Տարվա լավագույն ալբոմ» («A Dor do Cupido» ալբոմի համար), «Լավագույն տղամարդ արտիստ», «Լավագույն R&B/Soul» (Única Mulher երգի համար) անվանակարգերում ։
Ռայըն Օ'Շոնեսի
Ռայըն Օ'Շոնեսի (Ryan O'Shaughnessy, ), իռլանդացի երգիչ։ Պորտուգալիայի Լիսաբոն քաղաքում ներկայացրել է Իռլանդիան Եվրատեսիլ 2018 երգի մրցույթում։
Կենսագրություն
4 տարեկանից Ռայընը հաճախել է Stage Billie Barry դպրոց, և կարծում է, որ հենց այնտեղ է սովորել իր արվեստը։ Նվագում է կիթառ, դաշնամուր և սաքսոֆոն, ինչպես նաև ստեղծում և գրում է տարբեր արվեստագետների համար։
Օ'Շոնեսին մասնակցել է «Բրիտանիայի տաղանդը» («Britain’s Got Talent») նախագծի վեցերորդ եթերաշրջանին, որտեղ զբաղեցրել է հինգերորդ հորիզոնականը։ Նա մասնակցել է նաև «Իռլանդիայի ձայնը» նախագծի առաջին եթերաշրջանին ։
2018 թվականի հունվարի 31-ին հայտարարվեց, որ Եվրատեսիլ 2018 երգի մրցույթում Իռլանդիան ներկայացնելու է Օ'Շոնեսին «Together» (միասին) երգով ։ Երգիչը մրցույթի եզրափակչին հանդես է եկել 2018 թվականի մայիսի 12-ին և զբաղեցրել 16-րդ հորիզոնականը։
Ծանոթագրություններ
Կատեգորիա:«The Voice» հեռուստաշոուի մասնակիցներ Կատեգորիա:Իռլանդացի երգիչներ Կատեգորիա:Եվրատեսիլ երգի մրցույթի մասնակիցներ Կատեգորիա:Իռլանդիայում ծնվածներ
Սո Յի Հյուն
Անձնական կյանք
Սոն 2014 թվականի հոկտեմբերի 4-ին ամուսնացել է Ին Գյո Ջինի հետ ։ Սոն և Ինը մինչ հանդիպելը եղել են լավ ընկերներ։ Նրանք միասին նկարահանվել են Աեջայի ավագ քույրը․ Մինջա (2008) և Ուրախ ավարտ (2012) հեռուստասերիալներում  ։ Նրանց առաջին երեխան, դուստրը, ծնվել է 2015 թվականի դեկտեմբերի 4-ին ։ 2017 թվականի հոկտեմբերին նա ունեցավ երկրորդ դստերը ։
Արտաքին հղումներ
Կատեգորիա:Օգոստոսի 28 ծնունդներ Կատեգորիա:1984 ծնունդներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Լորան Բլան
Լորան Ռոբեր Բլան, (Laurent Robert Blanc, ), ֆրանսիացի նախկին ֆուտբոլիստ, մարզիչ։ «Պարի Սեն-Ժերմեն»-ի գլխավոր մարզիչը։
Խաղայի կարիերա
1991 թվականին նա տեղափոխվեց Նապոլ, որտեղ 31 խաղի ընթացքում խփեց 6 գոլ ։
1995-1996 թվականները նա խաղացել է Օսերում, որը դարձավ Ֆրանսիայի չեմպիոն։ Հաջորդ մրցաշրջանում խաղացել է Բարսելոնայում, որը նվաճեց Գավաթակիրների Գավթը։
Միջազգային
1989 թվականին տեղի ունեցավ նրա առաջին խաղը։ 1993 թվականի Իսրայելի «Պարկ դե Պրենսի» պարտությունից հետո, որոշ ժամանակ նա ուժասպեռ էր։ Նրան նոր հույս ու հավատ ներշնչեց իր նոր մարզիչ՝ Ժմե Ժակը։
98-րդ Չեմպիոնների լիգան հաղթելուց հետո, որոշ ժամանակ նա դադարել է խաղալ ազգային հավաքականում։ Սակայն Ֆրանսիայի ազգային հավաքակիանի նոր մարզիչ՝ Լոժե Լեմերը, համոզել է Բլենին, որպեսզի նա շարունակի խաղալ ազգային հավաքականում։
Ֆրանսիայի ազգային հավաքականում Բլանը խաղացել է 97 խաղ, խփելով 16 գոլ, որը բնորոշ չէ պաշտպանին։ 1992 թվականի Եվրոպայի առաջնությունում նա խաղացել է ազգային հավաքականում, 1996 թվականի Եվրոպայի առաջնությունում նրանք դուրս եկան կիսաեզրափակիչ, 1998 թվականի հաղթող դարձան աշխարհի գավաթի մրցույթում և 2000 թվականին դարձան Եվրոպայի Չեմպիոն։
Մարզչական կարիերա
2007 թվականի հունիսի 8-ից մինչև 2010 թվականի մայիսի 25-ը նա եղել է «Բորդոյի» գլխավոր մարզիչ։ Նրա ղեկավարությամբ ակումբը դարձավ Ֆրանսիայի չեմպիոն, տասը տարվա դադարից հետո։ 2010 թվականի հուլիսի 2-ին Բլանը նշանակվեց Ֆրանսիայի ազգային հավաքականի մարզիչ, երկու տարվա պայմանագրով ։ Նրա ղեկավարությամբ ֆրանսիացիներին հաջողությամբ հանձնվել են լավագույն որակավորումների Եվրո-2012, որտեղ «եռագույնը» հասավ քառորդ եզրափակիչ։ Մրցաշրջանի ավարտից հետո, նա որոշել է հեռանալ թմից։ 2013 թվականի հուլիսի 1-ին նա դարձավ «Պարի Սեն-Ջերմենի» գլխավոր մարզիչ ։ Առաջին խաղը թիմը խաղաց Ֆրանսիայի Սուպերգավաթի համար։ Դեռ առաջին խաղից հաջողվեց հաղթել և նվաճել գավաթը։ Հուլիսի 8-ին մամուլը հայտնեց, որ կնքվել է պայմանագիր նրա հետ մինչև 2016 թվականի հուլիս։ Հաջորդ մրցաշրջանում ՊՍԺ-ն ներկայացավ բավականին լավ՝ թիմը կարողացավ տանել բոլոր չորս մրցանակները, իսկ Չեմպիոնների լիգայում նրանք կարողացան հասնել քառորդ եզրափակիչ, բայց եզրափակիչ փուլ անցավ «Բարսելոնան»։
Խաղացող
«Մոնպելե» Ընդհանուր։ 2 մրցանակ «Օսեր» Ընդհանուր։ 2 մրցանակ «Բարսելոնա» «Մանչեստր Յունայթեդ» «Ֆրանսիայի հավաքական» Ընդհանուր։ 2 մրցանակ
Մարզիչ
«Բորդո» Ընդհանուր։ 4 մրցանակ «Պարի Սեն-Ջերմեն» Ընդհանուր։ 8 մրցանակ
Մարզչական վիճակագրություն
Տվյալները՝ 2015 թվականի սեպտեմբերի 26-ի։
Արտաքին հղումներ
Կատեգորիա:Ֆուտբոլային մարզիչներ այբբենական կարգով Կատեգորիա:Մանչեսթեր Յունայթեդի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Ֆրանսիացի ֆուտբոլային մարզիչներ Կատեգորիա:Նապոլիի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Օլիմպիկ Մարսելի ֆուտբոլիստներ Կատեգորիա:Մոնպելիեի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Սենտ Էտիենի ֆուտբոլիստներ Կատեգորիա:Ֆրանսիայի ֆուտբոլի հավաքականի մարզիչներ Կատեգորիա:Օսերի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:Պատվո լեգեոնի շքանշանի ասպետներ Կատեգորիա:Ֆուտբոլի պաշտպաններ Կատեգորիա:Ֆուտբոլի Եվրոպայի չեմպիոններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Tumblr
Պատմություն
Դեյվիդ Քարփը (David Karp) ստեղծել է Tumblr-ը 2007 թվականին։ Գործնկերոջ դերում հանդես է եկել Մարկո Արմենտը (Marco Arment), ով հանդիսանում է գլխավոր մշակողը ։ Կարճ ժամանակահատվածում 75 000 բլոգերներ սկսեցին օգտագործել Թամբլըրը, այդ ժամանակից նրանց քանակը կտրուկ աճեց։ 2009 թվականին Ջեֆֆ Ռոքի կողմից (Jeff Rock) ստեղծվեց Թամբլըրի ծրագիրը iPhone-ի համար։ Մշակողների բլոգը 2010 թվականի մարտի 17-ին հայտնեցին, որ Tumblr-ը արդեն դարձել է հասանելի BlackBerry սմարտֆոնների համար։ Իսկ 2010 թվականի ապրիլի 17-ին տվյալ ծրագիր արդեն հասանելի է բոլոր BlackBerry սմարտֆոնների սեփականատերերի համար։
Համաձայն Դեյվիդ Քարփի հաղորդագրության՝ ծառայությունում օրական հայտնվում են մոտ 2 միլիոն գրառումներ ու գրանցվում են 15 հազար նոր օգտվողներ ։ Tumblr-ը 2009 թվականին ուներ 85% պահպանման փոխարժեք՝ ի տարբերություն Twitter-ի (40%)։
Տարասոնայի տաճար
Տարասոնայի տաճար, կաթոլիկական տաճար, որը գտնվում է Իսպանիայի Արագոն ինքնավար համայնքի Սարագոսա գավառի Տարասոնա քաղաքում։ Տաճարը կառուցվել է գոթական և մուդեխարյան ոճերով, և այն քիչ պահպանված տաճարներից է, որ նմանատիպ ճարտարապետությամբ է կառուցվել։ Ճարտարապետական նույն ոճով է կառուցվել նաև Տերուելի տաճարը։